Reboot “Eraser: Reborn” Akan Tersedia Di HBO MAX Pada Tahun Ini
Filem aksi klasik tahun 1996 Eraser lakonan Arnold Schwarzenegger akan mendapat reboot terbaru bertajuk Eraser: Reborn lakonan Dominic Sherwood (Penny Dreadful: City of Angels).  Menurut Bloody Disgusting, Warner Bros. Home Entertainment akan melancarkan Eraser: Reborn dalam bentuk Digital, Blu-ray dan DVD pada 7 Jun ini sebelum tersedia di perkhidmatan streaming HBO Max pada musim luruh tahun ini. Eraser: Reborn mengikuti Marshal A.S. Mason Pollard yang pakar dalam “memadam” orang – memalsukan kematian saksi berisiko tinggi. Dengan kemajuan teknologi sejak 25 tahun yang lalu, permainan ini telah dipertingkatkan, dan hanya hari-hari biasa di pejabat apabila dia ditugaskan kepada Rina Kimura, isteri bos jenayah, yang memutuskan untuk menukar bukti.  Ketika mereka berdua melarikan diri ke Cape Town, Afrika Selatan, dengan pasukan pembunuh upahan sedang memburu mereka, Pollard menyedari dia telah dikambing-hitamkan. Dikhianati dan didorong adrenalin, dia perlu berada di puncak permainan, atau dia menjadi orang yang akan ‘dipadamkan.’ Filem ini dibintangi oleh Dominic Sherwood (Shadowhunters) sebagai Mason Pollard, Jacky Lai (V-Wars) sebagai Rina Kimura, McKinley Belcher III (Marriage Story) sebagai Paul Whitlock, mentor kepada Pollard, dan Eddie Ramos (Animal Kingdom) sebagai Sugar Jax, samseng tempatan. John Pogue (The Quiet Ones, Deep Blue Sea 3) mengarahkan filem ini manakala lakon layar ditulis oleh Michael Weiss (Jarhed 3: The Seige).  Eraser: Reborn adalah reboot kepada Eraser (1996), sebuah filem aksi thriller yang diarahkan oleh Chuck Russell dan dibintangi Arnold Schwarzenegger sebagai Marshal A.S. yang ditugaskan untuk “memadankam” identiti saksi yang dilindunginya. Filem tersebut turut dibintangi Vanessa Williams, James Caan dan James Coburn, dan telah memperoleh kutipan box office sekitar $242 juta dolar seluruh dunia.